"சிரிக்காதீர்கள். அம்மா, நீங்கள் சொன்ன இதே கதை தான் அங்கே எங்கள் வீட்டிலும். அய்யோ ரயிலுக்கு குண்டு வச்சுட்டாங்களே; அப்பாவி மக்களை எரிச்சுட்டாங்களே; நான் எப்படி என் சினேகிதர் முகத்தில் முழிப்பேன் என்று சொல்லி ஒரே அழுகை. நீங்களே சொல்லுங்கம்மா, ஒவ்வொரு மதத்திலும் நாலு அயோக்கியன்கள் இருக்கத்தான் இருப்பார்கள். அவர்கள் செய்யற பாதகத்துக்கெல்லாம் நாமளோ, மதமோ பொறுப்பேத்துக்க முடியுமா?" என்று ராவுத்தர் மனைவி “பிலு பிலு “ என்று பிடித்துக் கொண்டாள்.